แนวโน้ม SET ไซด์เวย์ดาวน์ ผิดหวังงบ “บจ.” ต่ำกว่าคาด-ฟันด์โฟลว์ไหลออก
แนวโน้ม SET เช้าแกว่งตัวลงตามภูมิภาค หลังดุลบัญชีเดินสะพัดของไทยขาดดุล กดดันค่าเงินบาทอ่อนค่าและเงินทุนต่างชาติไหลออก รวมถึงผลประกอบการบริษัทจดทะเบียนไทยส่วนใหญ่ออกมาต่ำคาด ให้แนวรับไว้ที่ 1,618-1,610 จุด และแนวต้าน 1,630-1,635 จุด
แนวโน้ม SET เช้าแกว่งตัวลงตามภูมิภาค หลังดุลบัญชีเดินสะพัดของไทยขาดดุล กดดันค่าเงินบาทอ่อนค่าและเงินทุนต่างชาติไหลออก รวมถึงผลประกอบการบริษัทจดทะเบียนไทยส่วนใหญ่ออกมาต่ำคาด ให้แนวรับไว้ที่ 1,618-1,610 จุด และแนวต้าน 1,630-1,635 จุด
1 มี.ค. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งไซด์เวย์ดาวน์ สอดคล้องกับตลาดหุ้นอื่นในภูมิภาคเอเชียที่เคลื่อนไหวอยู่ในแดนลบ หลังดุลบัญชีเดินสะพัดของไทยขาดดุล แย่กว่าตลาดคาดว่าจะเกินดุล ส่งผลกระทบต่อค่าเงินบาทอ่อนค่าต่อเนื่อง ล่าสุดมาอยู่ที่ 35.30 บาทต่อดอลลาร์ กดดันเงินทุนต่างชาติยังคงไหลออก  ขณะเดียวกันผลประกอบการของบริษัทจดทะเบียนไทยส่วนใหญ่ออกมาต่ำคาด อาจเห็นการปรับประมาณการกำไรและราคาเป้าหมายลง
นอกจากนี้นักลงทุนก็มีความกังวลต่อการปรับขึ้นอัตราดอกเบี้ยที่ยาวนานกว่าคาดของธนาคารกลางสำคัญๆ ซึ่งในเดือนนี้ก็จะมีการประชุมธนาคารกลางหลายแห่ง ให้แนวรับไว้ที่ 1,618-1,610 จุด และแนวต้าน 1,630-1,635 จุด